kalixlouiis/myanmar-wikipedia-corpus huggingface dataset:
ရာရာကန် သည် နီပေါနိုင်ငံ၊ ဟိမဝန္တာတောင်တန်းတွင် တည်ရှိသည့် သန့်ရှင်းသည့်အကြီးဆုံးသော ရေကန်တစ်ခု ဖြစ်သည်။
မုဒုခရိုင်၊ ဂျမ်လာတွင် တည်ရှိသည့် ရာရာအမျိုးသားပန်းခြံ၏ အဓိကနေရာတစ်ခု ဖြစ်သည်။
၂၀၀၇ ခုနှစ် စက်တင်ဘာလတွင် စိမ့်မြေဒေသအဖြစ် ကြေညာခဲ့ပြီး ၁၅၈၃ ဟက်တာ (၆.၁၁ စတုရန်းမိုင်) ကျယ်ဝန်းပြီး စိုစွတ်သည့် မြေနေရာဒေသများဖြင့် ဝန်းရံထားသည်။
အသွင်အပြင်များ ရာရာကန်သည် ပင်လယ်ရေမျက်နှာပြင်အမြင့် ၂၉၉၀ မီတာ (၉၈၁၀ ပေ) တွင် တည်ရှိသည်။
ရေမျက်နှာပြင်အကျယ်သည် ၁၀.၈ စတုရန်းကီလိုမီတာ (၄.၂ စတုရန်းမိုင်) ရှိကာ အမြင့်မားဆုံးရေအနက်သည် ၁၆၇ မီတာ (၅၄၈ ပေ) ရှိသည်။
ကန်၏ အရှည်သည် ၅.၁ ကီလိုမီတာ (၃.၂ မိုင်) ရှိ၍ အကျယ်အဝန်းသည် ၂. ၇ ကီလိုမီတာ (၁.၇ မိုင်) ရှိသည်။
ကန်ရေသည် နိဂျာမြစ်မှတစ်ဆင့် မုဂုကာနလီမြစ်အတွင်းသို့ စီးဝင်သည်။
ကန်ရေ၏ အရည်အသွေးမှာ pH မြင့်မားခြင်း, လျှပ်ကူးသတ္တိရှိခြင်းနှင့် ရေစေးခြင်း စသည့်အရည်အသွေးများ ပိုင်ဆိုင်ထားသည်။
ရာသီဥတု နွေရာသီသည် အတော်သာယာပြီး ဆောင်းရာသီသည် အေးသည်။
ကန်သို့ သွားရောက်လည်ပတ်ရန် အကောင်းဆုံးအချိန်များမှာ စက်တင်ဘာ/အောက်တိုဘာနှင့် ဧပြီးမှ မေလအထိ ဖြစ်သည်။
ဒီဇင်ဘာမှ မတ်လအထိသည် အပူချိန်များ ကျဆင်းလျက်ရှိသည့်အတွက် အေးခဲအမှတ်သို့ ရောက်ရှိကာ ကြီးမားသည့် နှင်းပြိုမှုများသည် တစ်မီတာအထိ အများဆုံး ဖြစ်ပွားတတ်၍ ကန်သို့ သွားရာလမ်းကို ကာဆီးမှုများ ဖြစ်ပေါ်နိုင်သည်။
ထိုဒေသ၌ ဧပြီမှ ဇွန်လအထိသည် နွေးထွေးသော ရာသီဥတု ရှိသည်။
ဇူလိုင်လမှ အောက်တိုဘာလ ကြားကာလများတွင် မုတ်သုံရာသီဥတုသည် ဖြစ်ပေါ်လေ့ရှိကာ တိုတောင်းသည်။
၁၉၉၄ - ၂၀၀၃ ခုနှစ် ဆယ်နှစ်တာကာလ ပျမ်းမျှမိုးရွာသွန်းမှုသည် ၈၀၀ မီလီမီတာ ရှိသည်။
ကန်ရေမျက်နှာပြင်၏ အပူချိန်သည် ၇.၅ ဒီဂရီစင်တီဂရိတ်မှ ၇.၆ ဒီဂရီစင်တီဂရိတ် အထိ ရှိသည်။
ကန်ရေမျက်နှာပြင်၏ အောက်သို့ ၁၄ မီတာမှ ၁၅ မီတာအထိ ဖောက်ထွင်း၍ မြင်နိုင်သည်။
လူမှုဆိုင်ရာ ယဉ်ကျေးမှုနှင့် ကိုးကွယ်မှုတန်ဖိုးများ ထိုဒေသပတ်ဝန်းကျင်တွင် နေထိုင်ကြသည့် သူများ၏ အသက်မွေးဝမ်းကျောင်းမှုသည် စိုက်ပျိုးရေး ဖြစ်သည်။
လူအများသည် ဆိတ်များ မွေးမြူခြင်း၊ ဆေးဖက်ဝင်အပင်များ ရှာဖွေခြင်းနှင့် ရောင်းချခြင်း စသည်များကို လုပ်ကိုင်စားသောက်ကြသည်။
သကာအသိုက်အဝန်း (Thakur Society) သည် ဩဇာလွှမ်းမိုးမှု ရှိသည်။
သကာဘာဘကျောင်းတောသ်ည ကန်၏ တောင်ဘက်ထောင့်၌ တည်ရှိသည်။
ဒေသခံလူမျိုးများသည် နတ်ဘုရား သကာသည် ကန်၌ ရေကြီးခြင်းကြောင့် ဖြစ်ပေါ်လာမည့် အန္တရာယ်များကို မြားဖြစ်ပစ်ခွင်းကာ ကန်၏ရေလမ်းကြောင်းကို ဖွင့်ပေးသည်ဟု ယုံကြည်ကြသည်။
ပတ်ဝန်းကျင်ဆိုင်ရာ ပြဿနာများ လွန်ကဲစွာ စားကျက်မြေအသုံးချမှုနှင့် မစင်စွန့်ခြင်းများကို စသည့် ပြဿနာများကို အမျိုးသားဥယျာဉ်ထိန်းသိမ်းစောင့်ရှောက်ရေးတာဝန်ရှိသူများသည် ဖြေရှင်းနေရသည်။
ဒေသခံများသည် သစ်ပင်များခတ်လှဲခြင်း၊ လောင်စာထင်းများ ရယူခြင်း စသည့်တို့သည်လည်း ရာရာကန်ကို ထိန်းသိမ်းစောင့်ရှောက်ရာတွင် ကြုံတွေ့နေရသည့် ပြဿနာများ ဖြစ်သည်။
ပွဲတော်သို့ လာရောက်လည်ပတ်သူများနှင့် ဒေသခံများသည် များစွာသော စွန့်ပစ်ပစ္စည်းများကို လွှင့်ပစ်ခြင်းကြောင့် ကန်ရေအား ညစ်ညမ်းမှုများ ဖြစ်ပေါ်စေသည်။
သစ်ပင်နှင့် ဇီဝမျိုးစိတ်များ ရာရာကန် ၏ ကြည်လင်လှသည့်ရေမျက်နှာပြင်အောက်မှ ငါးများအားတွေ့ရပုံ ရာရာအမျိုးသားဥယျာဉ်က ဝန်းရံပတ်လည်ကာ တည်ရှိနေသည့် ရာရာကန်တွင် မတူကွဲပြားသည့် အရေးကြီးသည့် သစ်ပင်နှင့် ဇီဝမျိုးစိတ်များ တည်ရှိသည်။
၎င်းတို့သည် ရှားပါး၍ မျိုးတုန်းလုဆဲ သစ်ပင်နှင့် ဇီဝမျိုးစိတ်များ ဖြစ်သည်။
ထိုဥယျာဉ်ကို ၁၉၇၆ ခုနှစ်တွင် ရာရာကန်၏ အလှကို ထိန်းသိမ်းရန်၊ လူတို့၏ လုပ်ဆောင်များနှင့် နုန်းတင်ခြင်းများ စသည်တို့မှ ကာကွယ်ရန် ဖွင့်လှစ်ခဲ့သည်။
ဥယျာရှိ သစ်ပင်မျိုးစိတ်များတွင် မျိုးစိတ် ၁၀၇၄ ခု ပါဝင်သည်။
၎င်းတို့တွင် ၁၆ ခုသည် နီပေါနိုင်ငံ၌ တွေ့ရလေ့ရှိသည်များ ဖြစ်သည်။
ဇီဝမျိုးစိတ်များတွင် ၅၁ မျိုးသည် နို့တိုက်သတ္တဝါများ ဖြစ်ကာ ၂၁၄ ခုသည် ငှက်များ ဖြစ်ကြသည်။
Rara National Park.(n.d.). Retrieved from http://icimod.org/hkhconservationportal/PA.aspx?ID=64 နီပေါနိုင်ငံ၌ တွေ့ရလေ့ရှိသည့် ငါးမျိုးစိတ် သုံးခုကိုလည်း ရာရာကန်တွင် တွေ့ရသည်။
၎င်းငါးများမှာ Nepalese snowtrout (Schizothorax macrophthalmus), (S.nepalensis) နှင့် Rara snowtrout (S. raraensis) တို့ ဖြစ်သည်။
ဆောင်းရာသီတွင် လာရောက်ခိုနားကြသည့် ငှက်များတွင် gadwall (Anas strepera), mallard (Anas platyrhynchos), northern shoveler (Anas clypeata), common teal (Anas crecca), tufted duck (Aythya fuligula), common golden eye (Bucephala clangula), common merganser (Mergus merganser), common coot (Fulica atra), and solitary snipe (Gallinago solitaria) စသည့် ငှက်များကဲ့သို့သော ငှက်များ ပါဝင်သည်။
ထိုငှက်များသည် ရာရာကန်တွင် ဆောင်းရာသီတွင် နေထိုင်ကာ နားခိုကြသည်။
ပို့ဆောင်ဆက်သွယ်ရေး right|Tara Air taxiing down the runway in Talcha Airport လေကြောင်းပို့ဆောင်ဆက်သွယ်ရေးသည် ရာရာကန်သို့ ခရီးသွားများ သွားလာရာတွင် အသုံးပြုသည့် တစ်ခုတည်းသော နည်းလမ်း ဖြစ်သည်။
ရာရာကန်တွင် တယ်ချာလေဆိပ် (Talcha Airport) က ဆောင်ရွက်လျက်ရှိသည်။
လေဆိပ်သည် ကန်၏ အရှေ့ဘက် ၄ ကီလိုမီတာအကွာတွင် တည်ရှိသည်။
နီပေါလေကြောင်းလိုင်းများနှင့် တာရာအဲ (Tara Air) တို့က Nepalgunj လေဆိပ်မှတစ်ဆင့် ရာရာကန်သို့ ပျံသန်းသည့် ခရီးစဉ်များကို ဆောင်ရွက်လျက်ရှိသည်။
လေဆိပ်မှတစ်ဆင့် ရာရာကန်သို့ ခြေလျင်ခရီးဖြင့် သွားမည်ဆိုပါက ခန့်မှန်းခြေ ၂ နာရီခန့် ကြာမြင့်သည်။
ခရီးသွား ခြေလျင်ခရီးသွားသူများအကြားတွင် ရာရာကန်သည် နီပေါနိုင်ငံအနောက်ပိုင်းရှိ ကြမ်းတမ်းသည့် တောင်တက်လမ်းဖြင့် သွားရသည့် ကျော်ကြားသည့်နေရာဖြစ်သည်။
လမ်းတစ်လျှောက်ရှိ သွားလာရင်းမြင်ရသည့် ယဉ်ကျေးမှုနှင့် သဘာဝမြင်ကွင်းများသည် နီပေါနိုင်ငံ၏ အခြားသောနေရာများရှိ နေရာများနှင့် အတော်ကွာခြားမှု ရှိသည်။
ပင်လယ်ရေမျက်နှာပြင်အထက် မြင့်မားသည့် နေရာတွင် တည်ရှိနေပြီး နာနတ်ပင်များ၊ ကထင်ရှူးများနှင့် ဂျူနီပါပင်တောများတည်ရှိသည့် ရာရာအမျိုးသားဥယျာဉ်က ပတ်လည်ကာ တည်ရှိသည့် ရာရာကကန်ကို ခံစားကြည့်ရှုနိုင်မည် ဖြစ်သည်။
နှင်းများလွှမ်းခြုံထားသည့် ဟိမဝန္တာတောင်ထိပ်မြင်ကွင်းသည်လည်း ခြေလျင်သွားသူများကို ဆွဲဆောင်လျက်ရှိသည်။
ခြေလျင်သွားမည်ဆိုပါက လေယာဉ်စီးကာ ဂျမ်လာအထိ သွားရမည် ဖြစ်သည်။
(Kathmandu မှ ဂျမ်လာအထိ လေယာဉ်ဖြင့် တစ်နာရီကျော် ကြာမြင့်သည်။
) သို့မဟုတ်ပါက Nepalgunj အနီးအနားမှစကာ ခြေလျင်ခရီး စတင်ရမည် ဖြစ်သည်။
ရွာအချို့နှင့် တောင်တက်လမ်းများကို ဖြတ်သန်းသွားလာရပြီး ရာရာကန်၏ ကန်ဘောင်သို့ ရောက်ရှိမည် ဖြစ်သည်။
ခြေလျင်သွားသူများက မိမိတို့၏ ကိုယ်ပိုင် ပထမဦးစားပေးကျန်းမာရေးပစ္စည်းများကို ယူဆောင်သွားရန် အကြံပြုကြသည်။
အဘယ်ကြောင့်ဆိုသော် ထိုဒေသတစ်ဝိုက်တွင် ကျန်းမာရေးနှင့်ပတ်သက်သည့် ဝန်ဆောင်မှုများ မရှိသည့်အတွက် ဖြစ်သည်။
တည်းခိုရန်နေရာလည်း မရှိသည့်အတွက် ခရီးသွားအေဂျင်စီထံမှ အကူအညီရယူရန်လည်း လိုအပ်မည် ဖြစ်သည်။
ခြေလျင်ခရီးသွားများအနေဖြင့် ထိုဒေသတွင် ပစ္စည်းပစ္စယမစုံလင်သဖြင့် မိမိကိုယ်တိုင် လုံလောက်စွာ ယူဆောင်သွားရန် လိုအပ်မည် ဖြစ်သည်။
ရာရာကန်သည် ခရီးသွားများအား ဆွဲဆောင်နိုင်သည် နောက်ထပ်နေရာတစ်ခု ဖြစ်လာရန် အလားအလာများစွာရှိသည်။
၁၉၉၇ - ၁၉၉၈ ခုနှစ်အတွင်း ခရီးသွားအရေအတွက်သည် ၅၆၀ ရှိခဲ့သည်။
သို့သော် ၂၀၀၇ ခုနှစ်တွင် ၈၇ ဦးသာ ရှိခဲ့သည်။
ရာရာပွဲတော်ကို နီပေါခရီးသွားအဖွဲ့မှ ၂၀၀၇ ခုနှစ်အစောပိုင်းကတည်း ခရီးသွားတိုးတက်များပြားလာစေရန် ရည်ရွယ်ချက်ဖြင့် ကျင်းပပြုလုပ်ပေးလျက်ရှိသည်။
မြွေဟောက် သက်ရောက်မှု သည် ပြဿနာကို ဖြေရှင်းရန် ဖန်တီးထားသော ချီးမြှင့်မှုသည် ထိုပြဿနာကို ပိုမိုဆိုးရွားသွားစေရန် အတွက် လူတို့အား ဆုချမှု အဖြစ် အဆုံးသတ်သွားသည့် အခြေအနေ ဖြစ်သည်။
ထိုအသုံးအနှုန်းကို စီးပွားရေး သို့မဟုတ် နိုင်ငံရေးတွင် မမှန်ကန်သော ထောက်ပံ့မှုမှတဆင့် မျှော်လင့်မထားသော အကျိုးဆက် ဖြစ်ပေါ်ခြင်းအတွက် သုံးနှုန်းသည်။
right|အိန္ဒိယမြွေဟောက် right|တိုက်ခိုက်ရန်အသင့်ဖြစ်နေသော အိန္ဒိယမြွေဟောက် မြွေဟောက် သက်ရောက်မှု ဆိုသော စကား မြစ်ဖျားခံရာမှာ ဗြိတိသျှတို့၏ အုပ်ချုပ်မှုအောက်တွင် ဖြစ်ပွားခဲ့သော အဖြစ်အပျက် ဇာတ်လမ်းတစ်ခု ဖြစ်သည်။
ဗြိတိသျှအစိုးရသည် ဒေလီမြို့တွင် အဆိပ်ပြင်းသော မြွေဟောက်များ အများအပြား ရှိနေခြင်းအတွက် စိုးရိမ်ပူပန်ခဲ့သည်။
​ ထို့အတွက်ကြောင့် အစိုးရမှ မြွေဟောက်အသေတိုင်းအတွက် ဆုကြေးငွေ ချီးမြှင့်ခဲ့သည်။
အစပိုင်းတွင် ထိုသို့ပြုလုပ်ခြင်းမှာ အောင်မြင်သော ဗျူဟာတစ်ခု ဖြစ်ခဲ့ပြီး ဆုကြေးအတွက် မြွေအများအပြားကို သတ်ဖြတ်ခဲ့ကြသည်။
နောက်ဆုံးတွင် ငွေရှာလိုသောသူတို့သည် ဝင်ငွေရရန်အတွက် မြွေဟောက်များကို စတင် မွေးမြူလာခဲ့ကြသည်။
အစိုးရမှ ထိုအကြောင်းကို သတိပြုမိသောအခါ ဆုကြေးချီးမြှင့်မှုကို ရပ်ဆိုင်းခဲ့သည်။
မြွေဟောက်မွေးသူတို့မှ သူတို့၏ တန်ဖိုးမရှိတော့သော မြွေများကို လွှတ်လိုက်သော အခါတွင် မြွေဟောက်ကောင်ရေမှာ ပိုမိုများပြားလာခဲ့သည်။
Cited in Brickman, p. 326. ကိုးကား Category:ဘောဂဗေဒ သက်ရောက်မှုများ။
မဟာကာလီဂူများသည် ကျောက်ကိုထွင်းထုကာ ပြလုပ်ထားသည့် ဂူ ၁၉ ခု ပါဝင်ဖွဲ့စည်းထားသည့် ဂူအစုတစ်ခု ဖြစ်သည်။
၎င်းတို့ကို BCE ၁ ရာစုနှင့် CE ၆ ရာစုအကြားက တည်ဆောက်ခဲ့ကြသည်။
ဤဗုဒ္ဓဘာသာဆိုင်ရာ နေရာကို အိန္ဒိယနိုင်ငံအနောက်ပိုင်း မွမ်ဘိုင်းမြို့၊ အန်ဒီရိ (Andheri) ၏ အရှေ့ဘက်ဆင်ခြေဖုံးနေရာတွင် တည်ရှိသည်။
ပန်းပုများကို ကျောက်ထွင်းဂူအစုနှစ်ခုတွင် တွေ့မြင်ရသည်။
ထိုဂူအစုနှစ်ခုနှာ အနောက်မြောက်ဘက်ရှိ ဂူလေးခုနှင့် အရှေ့တောင်ဘက်ရှိ ဂူ ၁၅ ခုတို့ ဖြစ်ကြသည်။
ဂူအများစုသည် ဝိဟာရများ ဖြစ်ကြပြီး ရဟန်းများတရားအားထုတ်ရန် အခန်းများ ပါဝင်ကြသည်။
သို့သော် အရှေ့တောင်ဘက်ဂူအစုရှိ ဂူအမှတ် ၉ သည် စေတီပါဝင်သည့် ဂူဖြစ်သည်။
အနောက်မြောက်ဘက်ရှိ ဂူများကို ၄ ရာစုနှင့် ငါးရာစုက တည်ဆောက်ခဲ့ကြပြီး အရှေ့တောင်ဘက်ရှိ ဂူအစုကိုမှာမူ ထို့ထက် ပိုမို၍ ရှေးကျစွာ တည်ဆောက်ခဲ့ကြသည်။
ပန်းပုလက်ရာများတွင် ကျောက်ထွင်းလက်ရာများနှင့် အခြားသော ပျက်စီးနေသည့် အကြွင်းအကျန်များ ပါဝင်ကြသည်။
ဂူများသည် မီးတောင်ချော်နက်ကို ထွင်းထုကာ တည်ဆောက်ထားကြသည့် ဂူများဖြစ်ကြသည်။
အကြီးဆုံးဂူဖြစ်သည့် ဂူအမှတ် ၉ တွင် ဗုဒ္ဓသရုပ်ဖော်မှုများ ၇ ခု ရှိပြီး ဗုဒ္ဓ၏ ဘဝဖြစ်စဉ်ကို သရုပ်ဖော်ထားသည်။
သို့သော်လည်း အားလုံးသည် ဆိုးဆိုးရွားရွားပင် ပျက်စီးနေသည်။
ဂူများသည် Jogeshwari-Vikhroli Link Road နှင့်SEEPZ အကြား ဆုံရာနေရာတွင် တည်ရှိသည်။
ရုပ်ပုံများ ကိုးကား ကဏ္ဍ:အိန္ဒိယနိုင်ငံရှိ လည်ပတ်စရာနေရာများ ကဏ္ဍ:အိန္ဒိယနိုင်ငံရှိ ဗုဒ္ဓဘာသာ စေတီပုထိုးများ ကဏ္ဍ:အိန္ဒိယနိုင်ငံရှိ ဂူများ။
ချန်းဟောင် အမည်ရှိ လူပုဂ္ဂိုလ်များမှာ - ချန်းဟောင် (နိုင်ငံရေးသမား) (၁၉၅၄ တွင်မွေးဖွားသည်)၊ တရုတ်ကွန်မြူနစ်ပါတီ၏ ယူနန်ပြည်နယ်ကော်မတီအတွင်းရေးမှူး မိုးဇက် ချန်း (၁၉၇၁ တွင်မွေးဖွားသည်)၊ ဟောင်ကောင်သရုပ်ဆောင်ဖြစ်သည် ချန်းဟောင် (မင်းသမီး) (၁၉၇၉ တွင်မွေးဖွားသည်) တရုတ်မင်းသမီးနှင့်မော်ဒယ်လ် ချန်းဟောင် (ဘေ့စ်ဘော) (၁၉၉၀ တွင်မွေးဖွားသည်)၊ ချန်းဟောင် (ဘောလုံးသမား) (၁၉၉၃ တွင်မွေးဖွားသည်) တရုတ်ဘောလုံးသမား။
ချန်းဟောင် ( ; ၁၉၅၄ ခုနှစ်ဖေဖော်ဝါရီလတွင်မွေးဖွားသည်။
တရုတ်ပြည်သူ့သမ္မတနိုင်ငံ၏ နိုင်ငံရေးသမားဖြစ်ပြီး ၂၀၁၆ ခုနှစ်မှစ၍ ယူနန်ပြည်နယ် ကွန်မြူနစ်ပါတီအတွင်းရေးမှူးအဖြစ်တာဝန်ထမ်းဆောင် ခဲ့သည်။
သူသည်ယခင်ယူနန်ပြည်နယ်အုပ်ချုပ်ရေးမှူးနှင့် တရုတ်နိုင်ငံလုံးဆိုင်ရာအလုပ်သမားသမဂ္ဂအဖွဲ့ချုပ်၏ ဒုတိယဥက္ကဋ္ဌလည်းဖြ​စ်ပါသည်။
ကိုးကားချက်များ ကဏ္ဍ:၁၉၅၄ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ။
ရွမ်ချန်းဖာ ( ၁၉၅၇ အောက်တိုဘာတွင်မွေးဖွားသည်။
တရုတ်နိုင်ငံရေးသမားတစ် ဦး ဖြစ်ပြီး ၂၀၁၆ ခုနှစ်မှစ၍ ကွန်မြူနစ်ပါတီအတွင်းရေးမှူးနှင့် ယူနန်ပြည်နယ် အုပ်ချုပ်ရေးမှူးအဖြစ်တာဝန်ထမ်းဆောင် ခဲ့သည်။
ယခင်ကသူသည် Wuhan ၏ ကွန်မြူနစ်ပါတီအတွင်းရေးမှူး ၊ Huangshi မြို့တော်ဝန်၊ ဟူဘေးပြည်နယ်အစိုးရ ရုံးချုပ် အကြီးအကဲ၊ ဟူဘေးပြည်နယ်အုပ်ချုပ်ရေးမှူးနှင့် Xiangfan ပါတီခေါင်းဆောင်ဖြစ်သည်။
ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၅၇ မွေးဖွားသူများ ကဏ္ဍ:ပြန်လည်မဆန်းစစ်ရသေးသော ဘာသာပြန်များပါဝင်သည့် စာမျက်နှာများ။
ဝူဟန်တက္ကသိုလ် ( WHU; 武大; သည် ဟူဘူ၊ ဝူဟန် ၌ တည်ရှိသော အမျိုးသား သုတေသနတက္ကသိုလ် ဖြစ်သည်။
၎င်းသည် တရုတ်နိုင်ငံ၏ဂုဏ်သတင်းနှင့် ရွေးချယ်မှုအရှိဆုံးတက္ကသိုလ်များထဲမှ တစ်ခုဖြစ်သည်။
တရုတ်ပညာရေး ဝန်ကြီးဌာနမှ Class A Double First Class အဆင့်ရှိ တက္ကသိုလ်အဖြစ် အသိအမှတ်ပြုခံခဲ့ရသည်။
ကိုးကား ပြင်ပလင့်များ တရားဝင်ဝက်ဘ်ဆိုက် တရားဝင်ဝက်ဘ်ဆိုက် Official BBS Wuhan တက္ကသိုလ်ကျောင်းသားဟောင်းများကွန်ယက် Wuhan တက္ကသိုလ်ပရော်ဖက်ရှင်နယ်ကွန်ယက် Wuhan တက္ကသိုလ်မှတရုတ်အစိုးရပညာသင်ဆု Wuhan တက္ကသိုလ်မှတရုတ်အစိုးရပညာသင်ဆု ကဏ္ဍ:တရုတ်ပြည်သူ့သမ္မတနိုင်ငံရှိ တက္ကသိုလ်နှင့် ကောလိပ်များ။
မန်စီ ( ; Tai Nuea : ᥝᥥᥒᥰ ᥛᥫᥒᥰ ᥑᥩᥢᥴ; ဂျင်း : Mangshi Myu)မြို့၏ အမည်ဟောင်းမှာ လူရှီ Luxi 潞西 ဖြစ်သည်။
ခရိုင်အဆင့်မြို့ တစ်မြို့ဖြစ်ပြီး တယ်ဟုန်းရှမ်းများနှင့်ဂျိန်းဖောကိုယ်ပိုင်အုပ်ချုပ်ခွင့်ရစီရင်စုရုံးစိုက်ပါသည်။
တရုတ်ပြည်အနောက်ဘက် ယူနန် ပြည်နယ်တွင် တည်ရှိသည်။
မန်စီမြို့သည် ကျယ်ဝန်းပြီး မြို့ပြဧရိယာမှာ ရှိသည်။
ဟန်တရုတ် ၊ ရှမ်းလူမျိုးများ (Tai Nuea ဌာနခွဲ) နှင့် ဂျိန်းဖောလူမျိုးများ (ဇိုင်းဝါဌာနခွဲ) သည် အဓိကလူမျိုးစုများဖြစ်သည်။
Luxi ကောင်တီကို ၁၉၄၉ ခုနှစ်တွင်တည်ထောင်ခဲ့ပြီး ၁၉၉၆ တွင်ခရိုင်အဆင့်မြို့တော်ဖြစ်လာခဲ့သည်။
အမည်ဖြစ်ပေါ်လာပုံံ သမိုင်း left|thumb| မန်စီမြစ် အုပ်ချုပ်ရေးဌာနခွဲများ ကဏ္ဍ:ရိုးရှင်းသော တရုတ်ဘာသာစကား စာသားပါဝင်သည့် ဆောင်းပါးများ ကဏ္ဍ:ဝီကီဒေတာရှိ ကိုဩဒိနိတ်များ ကဏ္ဍ:တရုတ်ပြည်သူ့သမ္မတနိုင်ငံ မြို့များ။
ရွာမ သည် ရှမ်းပြည်နယ်၊ တောင်ကြီးခရိုင်၊ ညောင်ရွှေမြို့နယ် အင်းလေးကန်၏ အနောက်ဘက်တွင် တည်ရှိသည့် ကျေးရွာတစ်ခု ဖြစ်သည်။
၎င်းကို အင်းလေးရွာမ ဟု လူအများ သိကြသည်။
ရွာသူရွာသားများသည် ကန်၏ မြောက်ဘက်တွင် တည်ရှိသည့် ညောင်ရွှေမြို့သို့ လှေကို အများဆုံးအသုံးပြုကာ သွားလာကြသည်။
လူနေအိမ်များနှင့် အဆောက်အဦများ အားလုံးနီးပါးသည် ကန်၏ မြေအောက်ကြမ်းပြင်ကို တိုင်ထူစိုက်ကာ တည်ထားကြသည်။
ထိုဒေသတွင် နေထိုင်ကြသူများသည် လှေငယ်များဖြင့် သွားလာကြသည်။
သို့သော်လည်း ဝါးဖြင့်ပြုလုပ်ထားသည် လျှောက်လမ်းများနှင့် တံတားများသည် လှေသွားရာလမ်းတစ်လျှောက်တွင် အပေါ်မှ ယှက်သန်းတည်ရှိလျက်ရှိသည်။
ထို့အတွက်ကြောင့် အင်းလေးရွာမတွင် အဓိကလမ်း သို့မဟုတ် လမ်းဆုံဟူ၍ မရှိပေ။
ဘုရားကျောင်းကန်များနှင့် ဘုန်းတော်ကြီးကျောင်းများသာ တည်ရှိသည်။
ရွာမသည် အင်းလေး၌ ငါးရက်တစ်ကြိမ်စီကျ လှည့်လည်ဈေးခင်းသည့် နေရာတစ်ခု ဖြစ်သည်။
ထိုဈေးသည် တစ်နေ့လျှင် မတူညီသည့် နေရာများတွင် ဈေးခင်းသည်။
ရွာမဈေးနေရာသည် ဘုရား၏ ရင်ပြင်တော်တွင် ဈေးခင်းကြသည်။
သို့သော်လည်း ရောင်းဝယ်မှုအများစုကို ဈေးသည်များသည် လှေပေါ်တွင် ပြုလုပ်ကာ သူတို့၏ လက်မှုအနုပညာပစ္စည်းများနှင့် ထုတ်ကုန်ပစ္စည်းများကို ဒေသခံများနှင့် ခရီးသွားများကို ရောင်းချကြသည်။
ဤရေပေါ်ဈေးသည် ခရီးသွားများကို ကြီးမားစွာစွဲဆောင်လျက်ရှိသည်။
ရွာတွင် ဘုန်းတော်ကြီးကျောင်းတစ်ခု၊ စေတီတစ်ဆူရှိပြီး ပန်းထိမ်လုပ်ငန်းများ၊ ရက်ကန်းလုပ်ငန်းများနှင့် သစ်သားပန်းပုလုပ်ငန်းများနှင့် ထီးလုပ်ငန်းများ လုပ်ကိုင်ကြသည်။
ထို့အပြင် ရေပေါ်တွင် စိုက်ပျိုးထားသည့် သစ်သီးခြံများလည်း တည်ရှိသည်။
စိုက်ပျိုးသူ တောင်သူများသည် ဝါးတိုင်များကို အမှီပြု စိုက်ထူကာ ကျွန်းမျောများပေါ်တွင် ခရမ်းချဉ်သီးပင်များကို စိုက်ပျိုးကြသည်။
ဝေဟင်မှ ကြည့်လိုက်ပါက သီးနှံများစိုက်ပျိုးထားသည့် စိုက်ခင်းများဖြင့် ပြည့်နှက်နေသဖြင့် ကန်ရေပြင်ဟု ဆိုခြင်းထက် မြေပြင်တစ်ခုသဖွယ် ဖြစ်နေသည်။
ရွာမသည် ငါးဖယ်ကျောင်း (ကြောင်ခုန်ကျောင်း)၏ တောင်ဘက်တွင် တည်ရှိပြီး ရွှေအင်းတိန်ဘုရားတည်ရှိရာ အင်းတိန်ကျေးရွာ၏ အရှေ့မြောက်ဘက်တွင် တည်ရှိသည်။
ကိုးကား ကဏ္ဍ:ရှမ်းပြည်နယ်ရှိ ရွာများ ကဏ္ဍ:မြန်မာနိုင်ငံရှိ လည်ပတ်စရာနေရာများ။
လွမ်နမ်ထာ ( လာအို: ຫລວງນໍ້າທາ, တော်ဝင်ထန်းလျက်" သို့မဟုတ် တော်ဝင်မြစိမ်းမြစ်"ဟု အဓိပ္ပာယ် ရသည် )ပြည်နယ်သည် လာအိုနိုင်ငံ၏ မြောက်ဘက်ရှိ ပြည်နယ်တစ်ခုဖြစ်သည်။
၁၉၆၆ မှ ၁၉၇၆ ခုနှစ်အထိ ဟွာခုင်ပြည်နယ်နှင့်အတူဖွဲ့စည်းခဲ့သည်။
လွမ်နမ်ထာ ပြည်နယ်သည် ကျယ်ဝန်းပါသည်။
၎င်း၏ပြည်နယ်မြို့တော်မှာ လွမ်နမ်ထာ ဖြစ်သည်။
အဆိုပါပြည်နယ်သည် မြောက်ဘက်တွင် ယူနန်ပြည်နယ်၊ တရုတ်နိုင်ငံ၊ အရှေ့ဘက်နှင့် အရှေ့တောင် ဥထုံဆိုင်ပြည်နယ်၊ အနောက်တောင်ဘက်တွင် ဘိုကေအိုပြည်နယ်၊ အနောက်တောင်ဘက်နှင့် အနောက်မြောက်ဘက်တွင် ရှမ်းပြည်နယ်၊ မြန်မာနိုင်ငံ တို့နှင့် နယ်နိမိတ်ချင်းထိစပ်နေပါသည်။
ပထဝီဝင် အကာအကွယ်ပေးထားသောနေရာများ အုပ်ချုပ်ရေးဌာနခွဲများ ပြည်နယ်အားအောက်ပါခရိုင် (၅) ခုဖြင့်ဖွဲ့စည်းထားသည် - မြေပုံ ကုဒ် နာမည် လာအိုအရေးအသားထိုင်းအရေးအသား လူ ဦး ရေ (၂၀၁၅)237x237px 3-11 လွမ်နမ်ထာ ຫຼວງນໍ້າທາหลวงน้ำทา 54,089 3-02 သိင်, ဆင် ສີງสิงห์ 39,287 3-03 လောင် ລອງลอง 34,630 3-4 ဝီယမ်ဖူခါ ວຽງພູຄາຄາเวียงภูคา 23,928 3-5 နာ​လယ် ນາແລนาแล 23,819 စီးပွားရေး သယ်ယူပို့ဆောင်ရေး အထွေထွေကိုးကား ပြင်ပလင့်များ Luang Namtha ပြည်နယ်၏ဓာတ်ပုံများ လာအိုနိုင်ငံတွင်ခရီးသွားလုပ်ငန်း လွမ်နမ်သာပြည်နယ်၏မြေပုံ တောရိုင်းတိရစ္ဆာန်ထိန်းသိမ်းစောင့်ရှောက်ရေးအသင်း - Nam Ha အမျိုးသားကာကွယ်ရေးစီမံကိန်း ခရီးသွားလုပ်ငန်းဖွံ့ဖြိုးတိုးတက်မှုအတွက်ကိရိယာတစ်ခုအဖြစ် (PDF-file) ကဏ္ဍ:ဝီကီဒေတာရှိ ကိုဩဒိနိတ်များ။
စမ်းနုအာ(ຊຳ ເໜືອ, သို့ Samneua ) မြို့သည်၊ မြောက်ပိုင်းရွှံ့နွံဟု အဓိပ္ပာယ်ရပြီး၊ လာအို အရှေ့မြောက်ဘက်ရှိ ဟိုဝါဖန်ပြည်နယ်၏ မြို့တော်ဖြစ်သည်။
စမ်းနုအာမြို့သည် ပြည်နယ်မြို့တော်များအနက် အနောက်ကမ္ဘာလှည့်ခရီးသည်များလာရောက်လည်ပတ်မှုအနည်းဆုံးပြည်နယ်မြို့တော်တစ်ခုဖြစ်သည်။
လူဦးရေနှင့် လူမျိုးများ နေထိုင်သူအများစုမှာ လာအို၊ ဗီယက်နမ်နှင့်​​ မြောင်လူမျိုးများဖြစ်ပြီး အခြားလူမျိုးများမှာတိုင်ထံ၊ တိုင်​ဒင်နှင့် လူးရှမ်းတို့ဖြစ်ကြသည်။
လာအိုစကားမှာ လူသုံးများပြီး ဗီယက်နမ်နှင့် မ​ြောင်စကားပြောဆိုသူအနည်းငယ်ရှိသည်။
ပြင်သစ်ကိုလိုနီနယ်မြေဖြစ်ခဲ့သောဒေသများတွင် ထိ​ုခေတ်အမွေအနှစ်အဖြစ် ပြင်သစ်စကား ပြောဆိုသူအနည်းငယ်ရှိသည်။
ကျောင်းများတွင်သင်ကြားပြီးပြည်သူ့ရေးရာလုပ်ငန်းများနှင့်အစိုးရများတွင်အသုံးပြုသည်။
left|thumb| အမျိုးသားဆောက်လုပ်ရေး အဆောက်အ ဦး အတွက်လာအိုတပ် ဦး ၊ စမ်းနုအာ။
ကိုးကားချက်များ ပြင်ပလင့်များ ကဏ္ဍ:ဝီကီဒေတာရှိ ကိုဩဒိနိတ်များ။
မိုးဆိုင် (; ) ကို Oudomxai သို့မဟုတ် Oudomxayဟုလည်းခေါ်ဆိုကြပြီး လာအိုနိုင်ငံ Oudomxai ပြည်နယ်၏ မြို့တော်ဖြစ်သည်။
ကိုးကား ကဏ္ဍ:လာအိုနိုင်ငံရှိ မြို့များ။
ဒုတိယအော့တိုးဘုရင်သည် ပထမအော့တိုးဘုရင်၏ သားတော် ဖြစ်၍ ၉၇၃ ခုနှစ်မှ ၉၈၃ ခုနှစ်အထိမင်းပြုသည်။
နန်းစံ ၁ဝ နှစ်အတွင်း စစ်မက်ရေးရာဖြင့်သာ အချိန်ကုန်ခဲ့သည်။
အီတလီ တောင်ပိုင်းသို့ နိုင်ငံကိုချဲ့ထွင်ရန် အားထုတ်ခဲ့သော်လည်း ဂရိဧကရာဇ်က ဆာရဆင်တို့၏အကူအညီဖြင့် ဂျာမန်တပ်များကို ခုခံတိုက်ခိုက်လေသည်။
အော့တိုးဘုရင်၏တပ်များ အရေးနိမ့် သဖြင့် အီတလီတောင်ပိုင်းကို မသိမ်းသွင်းနိုင်ချေ။
လိုရိန်းနယ် ကိုလည်း ပြင်သစ်တို့လက်သို့ ပေးအပ်ခဲ့ရသည်။
ဒုတိယအော့တိုးဘုရင်သည် ၉၈၃ ခုနှစ် ဒီဇင်ဘာလ ၇ ရက်နေ့တွင် ရောမမြို့၌ကွယ်လွန်၍ သူ၏ရုပ်အလောင်းကို စိန်ပီတာဘုရားရှိခိုးကျောင်း၌ မြှုပ်နှံခဲ့လေသည်။
တတိယအော့တိုးဘုရင်သည် အသက် ၃ နှစ် အရွယ်တွင် ခမည်းတော် ဒုတိယ အော့တိုးဘုရင်၏ ထီးနန်းအရိုက်အရာကို ဆက်ခံရသည်။
အသက်ငယ်ရွယ်သူ ဖြစ်ခြင်းကြောင့် မယ်တော် နှင့် ဘွားတော်တို့က တိုင်းပြည်ကို ရင်ခွင်ပိုက် အုပ်စိုးကြရ သည်။
နောင်တွင် ဒုတိယ ဆီလဗက်စတာဟူသော ဘွဲ့ဖြင့် ပုပ်ရဟန်းမင်းဖြစ်သွားသည့် ပညာရှိဂါးဗတ်ထံ၌ ပညာသင်ကြား ခဲ့သည်။
၉၉၆ ခုနှစ် မေလ ၂၁ ရက်နေ့တွင် ပုပ်ရဟန်းမင်း ပဉ္စမ ဂရက်ဂရီကရောမမြို့၌ အော့တိုးဘုရင်အား ဧကရာဇ် အဖြစ် ဘိသိက်မြောက်ခဲ့သည်။
ဒုတိယ အော့တိုးဘုရင်သည် အီတလီနိုင်ငံ၌သာ စိုးစံနေထိုင်၍၊ ဂျာမနီနိုင်ငံကိုမူကား လျစ်လျူရှုထားလေသည်။
၁ဝဝ၂ ခုနှစ်ဇန်နဝါရီလ ၂၃ ရက်နေ့ အသက် ၂၂ နှစ်အရွယ်တွင် ကွယ်လွန်၍ ဤတွင်ဆက္ကဆန် ဧကရာဇ်မင်းဆက်လည်းပြတ်လေသည်။
စတုတ္ထ အော့တိုးဘုရင်သည် ဗာဗေးရီးယားနှင့် ဆက္ကဆိုနီနယ်စား ဟင်နရီ၏ ဒုတိယသားတော်ဖြစ်၍၊ ဦးရီးတော် အင်္ဂလန်ပြည့် ရှင် ပထမရစ်ချတ်၏ နန်းတော်၌ ကြီးပြင်းလာခဲ့ရသည်။
၁၁၉၈ ခုနှစ်တွင် ဂျာမန်ဘုရင်အဖြစ် ရွေးကောက်တင်မြေ|ာက် ခြင်းခံရသည်။
ထို့နောက် ၁၂ဝ၉ ခုနှစ် အောက်တိုဘာလ ၄ ရက်နေ့တွင် ရောမမြို့၌ ဧကရာဇ်ဘွဲ့ကို ခံယူရရှိသည်။
သို့ရာတွင် အော့တိုးဘုရင်သည် ပုပ်ရဟန်းမင်းကို ဆန့်ကျင် ဖက်ပြုသဖြင့် ၁၂၁ဝ ပြည့်နှစ်၌ ရဟန်းမင်းက သာသနာမှ ထုတ်ပယ်၍ ဒုတိယ ဖရက်ဒရစ်ကို နန်းတင်လေသည်။
၁၂၁၄ ခုနှစ်တွင် အော့တိုးဘုရင်သည် ပြင်သစ်နိုင်ငံ မြောက်ပိုင်း ဗူးပင်းတိုက်ပွဲ၌ အင်္ဂလန်ဘုရင် ဂျွန်နှင့်အတူ စစ် ရှုံးခဲ့ပြီးနောက်၊ ၁၂၁၈ ခုနှစ် မေလ ၁၉ ရက်နေ့တွင် ကွယ်လွန်လေသည်။
ဒေါက်တာလှကြည်ကို ပဲခူးတိုင်းဒေသကြီး၊ ကဝမြို့နယ်၊ ဖလေးကျေးရွာ၌ ၁၉၄၆ ခုနှစ် ဩဂုတ်လ ၂၆ ရက်နေ့တွင် အဘ ဦးအုန်းကြွယ်၊ အမိ ဒေါ်သိန်းကြည်တို့က မွေးဖွားခဲ့သည်။
မြန်မာ့အလင်းသတင်းစာ၊ ၆ ဒီဇင်ဘာ ၂၀၂၀၊ စာမျက်နှာ ၁၈။
မွေးချင်း ၉ ဦးအနက် သတ္တမမြောက်ဖြစ်သည်။
ပညာရေး ကဝမြို့နယ်၊ ဖလေးကျေးရွာ ပညာလင်္ကာရဘုန်းတော်ကြီးကျောင်းတွင် မူလတန်းနှင့် အလယ်တန်း၊ ပဲခူးမြို့ အထူးသဒ္ဒါသင်ကျောင်းတွင် အလယ်တန်းနှင့် အထက်တန်းပညာများ သင်ကြားခဲ့ပြီး ၁၉၆၃ ခုနှစ်တွင် တက္ကသိုလ်ဝင်တန်း အောင်မြင်ခဲ့သည်။
၁၉၇၀ ပြည့်နှစ်တွင် ဆေးပညာဘွဲ့ (M.B., B.S) ကို ဆေးတက္ကသိုလ် (၁) ရန်ကုန် မှ လည်းကောင်း၊ ၁၉၈၀ ပြည့်နှစ်တွင် ကလေးကျန်းမာပညာဒီပလိုမာဘွဲ့ (Diploma in Child Health) ကို ဆေးတက္ကသိုလ် (၁) ရန်ကုန်မှ လည်းကောင်း၊ ၁၉၈၈ ခုနှစ်တွင် ပြည်သူ့ကျန်းမာရေးပညာမဟာဘွဲ့ (Master in Public Health) ကို အမေရိကန်ပြည်ထောင်စု၊ ကယ်လီဖိုးနီးယားပြည်နယ်တက္ကသိုလ်၊ လော့စ်အိန်ဂျယ်လိစ် (University of Calfornia, Los Angeles) မှ လည်းကောင်း ရရှိခဲ့သည်။
မြန်မာ့အလင်းသတင်းစာ၊ ၆ ဒီဇင်ဘာ ၂၀၂၀၊ စာမျက်နှာ ၁၈ ဝန်ထမ်းဘဝ ဆေးမှူး/ဗိုလ်ကြီး (ကာကွယ်ရေးဝန်ကြီးဌာန)၊ လက်ထောက်ဆရာဝန် (ပြည်သူ့ဆေးရုံ၊ ခရမ်းမြို့၊ ရန်ကုန်တိုင်းဒေသကြီး)၊ တိုက်နယ်ဆရာဝန် (ပွေးကျစ်ကျေးရွာ၊ ကျောက်ပန်းတောင်းမြို့နယ်၊ မန္တလေးတိုင်းဒေသကြီး)၊ ကျောင်းကျန်းမာရေးဆရာဝန် (သရက်မြို့၊ မကွေးတိုင်းဒေသကြီး)၊ လက်ထောက်ညွှန်ကြားရေးမှူး (အာဟာရဌာနခွဲ၊ ကျန်းမာရေးဦးစီးဌာန)၊ ဒုတိယတိုင်းကျန်းမာရေးဦးစီးဌာနမှူး (ရန်ကုန်တိုင်း)၊ ဒုတိယညွှန်ကြားရေးမှူး (အမျိုးသားအာဟာရဖွံ့ဖြိုးရေးနှင့်သုတေသနဌာန၊ ကျန်းမာရေးဦးစီးဌာန)Improvement of Nutritional Status of Adolescents Report of the Regional Meeting Chandigarh, India 17-19 September 2002San Yee, Khin Yi & Sein Htoon (2004). Measurements of Iodine Contents in Some Iodized Salts (Consumer Level) in Myanmar, The Jour. Myan. Acad. Arts & Sc. Vol. II(Part One) No. 2 (Science)အစိမ်းရောင်လမ်း၊ ဧရာဝတီတိုင်းဒေသကြီးရှိ တောင်သူများ အာဟာရ ပြည့်ဝစွာ စားသုံးနိုင်မှု၊ ၂၆ ဒီဇင်ဘာ ၂၀၁၇ခိုင်ပြည့်စုံ၊ မြန်မာနိုင်ငံ၌ ၅ နှစ်အောက်ကလေး ထက်ဝက်ကျော် သံဓာတ်ချို့တဲ့နေ၊ ဧရာဝတီသတင်းဌာန၊ ၈ ဇန်နဝါရီ ၂၀၁၄ တာဝန်များ ထမ်းဆောင်ပြီး ၂၀၀၆ ခုနှစ်တွင် သက်ပြည့်အငြိမ်းစားယူခဲ့သည်။
ရရှိခဲ့သော ဆုများ နိုင်ငံတော်အေးချမ်းသာယာရေးတံဆိပ် ပြည်သူ့ဝန်ထမ်းတံဆိပ် ပြည်သူ့ဝန်ထမ်းကောင်းတံဆိပ် ငြိမ်ဝပ်ပိပြားရေးနှင့် တရားဥပဒေစိုးမိုးရေးတံဆိပ် စာပေဆုများ ၂၀၁၇ ခုနှစ်၊ ထွန်းဖောင်ဒေးရှင်းစာပေဆု (ကျန်းမာရေးစာပေ) ကို ဆီးချိုသွေးချိုရောဂါနှင့်မြန်မာဓလေ့အစားအစာ စာအုပ်ဖြင့်လည်းကောင်းကြေးမုံသတင်းစာ၊ ၁၈.၃.၂၀၁၈ထွန်းဖောင်ဒေးရှင်း စာပေဆုများ ထုတ်ပြန်ကြေညာ၊ ၂၀၁၉ ခုနှစ်၊ အမျိုးသား စာပေဆု၊ သုတပဒေသာ (အသုံးချသိပ္ပံ) ကို ကင်ဆာရောဂါနှင့် မြန်မာ့အစားအစာ စာအုပ်ဖြင့်လည်းကောင်း၊ ၂၀၂၀ ခုနှစ်၊ အမျိုးသား စာပေဆု၊ သုတပဒေသာ (အသုံးချသိပ္ပံ) ကို ကလေးကျန်းမာဖွံ့ဖြိုးရေး၊ နိုင်ငံတိုးတက်မှုနှင့် ခဲဆိပ်အန္တရာယ် (ကလောင်အမည် ဒေါက်တာဦးလှကြည် (ကလေးကျန်းမာရေး) စာအုပ်ဖြင့် ရရှိခဲ့သည်။
၂၀၁၉ ခုနှစ်အတွက် အမျိုးသားစာပေတစ်သက်တာဆု၊ အမျိုးသားစာပေဆုများ ထုတ်ပြန်ကြေညာ - ပုံနှိပ်ရေးနှင့် ထုတ်ဝေရေးဦးစီးဌာန၊ ပြန်ကြားရေးဝန်ကြီးဌာန။
အမျိုးသားစာပေဆုရစာအုပ်စာရင်းhttps://www.gnlm.com.mm/national-literary-award-winners-for-2019-announced/ မြန်မာနိုင်ငံဆရာဝန်အသင်း၊ စာရေးဆရာ ဆရာဝန်အဖွဲ့ (၂၀၁၆-၂၀၁၈) တွင် အလုပ်အမှုဆောင်အဖွဲ့ဝင်အဖြစ် တာဝန်ထမ်းဆောင်ခဲ့သည်မြန်မာနိုင်ငံဆရာဝန်အသင်း စာရေးဆရာ ဆရာဝန်အဖွဲ့ (၂၀၁၆-၂၀၁၈)။
ရေးသားထုတ်ဝေပြီးသော စာအုပ်များ သွေးချို-ဆီးချိုရောဂါ ကာကွယ်ထိန်းသိမ်းရေးအတွက် မှန်ကန်သည့်စားသောက်နည်း နှလုံးနှင့်သွေးကြောရောဂါများ ကာကွယ်ထိန်းသိမ်းရေးအတွက် မှန်ကန်သည့်စားသောက်နည်း သက်ကြီးဘဝ အာဟာရနှင့် ကျန်းမာရေး ဗီတာမင် အမေးအဖြေများ အဆီ၊ ကစီနှင့် ကယ်လိုရီ အရိုးပွ၊အရိုးပါးရောဂါအကြောင်းသိကောင်းစရာ အိပ်မပျော်ဘူးလား ရုတ်တရက်နှလုံးထိခိုက်ခြင်းနှင့် လေဖြတ်လေငန်းရောဂါ သတ္တုအာဟာရဓာတ် နှင့် ကျန်းမာရေး ဆီးချို သွေးချိုနှင့် အဆင်ပြေအောင် စားသောက်နေထိုင်ခြင်း နာတာရှည်ရောဂါကင်းဝေးအောင်စားသောက်ပါ ရင်သွေးငယ်အာဟာရ သန္တေသားမှစ ခန္ဓာကိုယ်အချိုးအစားကျ၍ အဝမလွန်အောင်ထိန်းသိမ်းပါ အိမ်ရှင်မတို့ သိထားသင့်တဲ့ မြန်မာ့အစားအစာများ၏ အာဟာရ ဆီးချိုသွေးချိုရောဂါနှင့် မြန်မာဓလေ့အစားအစာ (၂၀၁၇ ထွန်းဖောင်ဒေးရှင်းစာပေဆု) ကင်ဆာရောဂါနှင့် မြန်မာ့အစားအစာ (၂၀၁၉ အမျိုးသားစာပေဆု) ကလေးကျန်းမာဖွံ့ဖြိုးရေး၊ နိုင်ငံတိုးတက်ရေးနှင့် ခဲဆိပ်အန္တရာယ် (၂၀၂၀ အမျိုးသားစာပေဆု) ကိုဗစ်-၁၉ (COVID-19) နှင့် အခြားဗိုင်းရပ်ရောဂါများ ရေးသားပြီးသော ဆောင်းပါးများ ရေးသားပြီးသော ဆောင်းပါးများအနက် အချို့မှာ အဆီစားသုံးမှုများခြင်း အဝလွန်ခြင်းနှင့်ကင်ဆာ အစားအသောက်သန့်ရှင်းမှုနှင့် အမီးဘား (Amoeba) ဝမ်းကိုက်ရောဂါ ပီလောပီနံဥ အဆိပ်သင့်ခြင်း (ကလောဥတောက်ခြင်း သက်ကြီးရွယ်အိုနှင့် ရေ အာဆင်းနစ် (Arsenic) အဆိပ်သင့်ခြင်း ပါးစပ်မှဝင်လာနိုင်သော ခဲဆိပ် ပါးစပ်မှဝင်လာနိုင်သော ခဲဆိပ် (၂) အစားအသောက်မှ ခဲဆိပ်သင့်ခြင်း စားဆော်ဒါ (ဆိုဒီယမ် ဘိုင်ကာဘိုနိတ်) နှင့် ကျန်းမာရေး ဓာတ်မြေဩဇာသုံးစွဲခြင်းနှင့် ဆက်စပ်နေသော ကျန်းမာရေးပြဿနာများ ဖွဲနုဆီနှင့် ကျန်းမာရေး ပရီဘိုင်အောတစ် (Prebiotics) (သို့) အကျိုးပြု ပိုးစာများ ပိုတက်ဆီယမ် (Potassium) ကြွယ်ဝသော အစားအစာများနှင့် ကျန်းမာရေး တညင်းသီး၏ အာဟာရနှင့် ကျန်းမာရေး ယမ်းစိမ်းဓာတ်ဖြင့် တာရှည်ခံအောင် ပြုပြင်ထားသော အစားအစာများ'' ကိုးကား ကဏ္ဍ:မြန်မာ ဆရာဝန်များ ကဏ္ဍ:အမျိုးသားစာပေဆုရှင်များ။
အမေရိကန်ပြည်ထောင်စု၏ တည်ထောင်သူဖခင်များ () (သို့) တည်ထောင်သူဖခင်များ သို့မဟုတ် တည်ထောင်သူများဆိုသည်မှာ ကိုလိုနီ ၁၃ ခုကို ပေါင်းစည်းပြီး၊ ဂရိတ်ဗြိတိန်မှ လွတ်လပ်ရေးအတွက် စစ်ကို ဦးဆောင်ခဲ့ပြီး အမေရိကန်ပြည်ထောင်စုအတွက် ၁၈ ရာစု၏ အဆုံးစွန်သော ဆယ်စုနှစ်ကာလအတွင်း ရီပတ်ဘလီကန် အခြေခံရဘောင်တစ်ခုကို တည်ထောင်ခဲ့သူများ ဖြစ်သည်။
ကဏ္ဍ:အမေရိကန်ပြည်ထောင်စု၏ သမိုင်း။
ပါမောက္ခ ဒေါက်တာအေးမောင်ဟန် သည် ကလေးအထူးကုဆရာဝန်ကြီးတစ်ဦးဖြစ်ပြီး ၂၀၁၄ ခုနှစ်အတွင်း Myanmar Times သတင်းဌာနက ဖော်ပြသော ထင်ရှားကျော်ကြားမြန်မာဆရာဝန် ၁၀၀ ဦး စာရင်းတွင် တစ်ဦးအပါအဝင်ဖြစ်သည်။
Top docs: 100 prominent names in medical profession, The Myanmar Times, 18 Aug 2014 ဒေါက်တာအေးမောင်ဟန်သည် ဆေးတက္ကသိုလ် (၁)၊ ရန်ကုန် ၏ ပါမောက္ခချုပ်အဖြစ် ၂၀၀၇ ခုနှစ်မှ ၂၀၀၉ ခုနှစ်အထိ တာဝန်ထမ်းဆောင်ပြီး အငြိမ်းစားယူခဲ့သည်။
RECTORS OF UNIVERSITY OF MEDICINE (1), YANGONပါမောက္ခ၊ ဌာနမှူး (ကလေးကျန်းမာပညာဌာန) တာဝန်များကို ဆေးတက္ကသိုလ် မန္တလေး၊ ဆေးတက္ကသိုလ်(၂) ရန်ကုန် ဆေးတက္ကသိုလ် (၂) ရန်ကုန်https://um2ygn.edu.mm/pediatrics/ နှင့် ဆေးတက္ကသိုလ် (၁) ရန်ကုန်တို့တွင်လည်းကောင်း၊ ပါမောက္ခ (ကလေးကျန်းမာပညာဌာန) တာဝန်ကို ဆေးတက္ကသိုလ် (၁) ရန်ကုန်တွင်လည်းကောင်း ထမ်းဆောင်ခဲ့သည်။
ကလေးအထူးကုဆရာဝန်ကြီးတာဝန်ကို ရန်ကုန်ကလေးဆေးရုံကြီး၊ မန္တလေးကလေးဆေးရုံကြီးနှင့် မြောက်ဥက္ကလာပ အထွေထွေရောဂါကုဆေးရုံကြီးတို့တွင် ထမ်းဆောင်ခဲ့သည်။
အငြိမ်းစားယူပြီးနောက် ၂၀၁၀ ခုနှစ်မှ ၂၀၁၄ ခုနှစ်အထိ ဘရူနိုင်းနိုင်ငံ ဘန်ဒါဆရီဘဂါဝမ်မြို့ RIPAS Hospital တွင် ကလေးအထူးကုဆရာဝန်ကြီးအဖြစ် လုပ်ကိုင်ခဲ့သည်။
Dr. Aye Maung Han, RIPAS Hospital ပညာရေး ပါမောက္ခ ဒေါက်တာအေးမောင်ဟန်သည် အခြေခံပညာအထက်တန်းကျောင်း အမှတ် (၁)၊ ဒဂုံ (ယခင် Methodist English High School ) မှ တက္ကသိုလ်ဝင်တန်းအောင်မြင်ခဲ့ပြီး ၁၉၇၃ ခုနှစ်တွင် ဆေးပညာဘွဲ့၊ ၁၉၇၉ ခုနှစ်တွင် ကလေးကျန်းမာပညာဒီပလိုမာဘွဲ့၊ ၁၉၈၃ ခုနှစ်တွင် ဆေးပညာမဟာသိပ္ပံဘွဲ့ (ကလေးကျန်းမာပညာ) ၊ ၂၀၀၃ ခုနှစ်တွင် ဆေးလက်တွေ့ပါရဂူဘွဲ့ (ကလေးကျန်းမာပညာ) တို့ကို ဆေးတက္ကသိုလ် (၁)၊ ရန်ကုန်မှ လည်းကောင်း၊ ၁၉၉၀ ခုနှစ်တွင် MRCP (UK) ဘွဲ့ကို Royal College of Physicians, UK မှလည်းကောင်း ၁၉၉၆ ခုနှစ်တွင် FRCP (Edin) ဘွဲ့ကို Royal College of Physicians of Edinburgh မှလည်းကောင်း၊ ၁၉၉၇ ခုနှစ်တွင် FRCPCH ဘွဲ့ကို Royal College of Paediatrics and Child Health မှ လည်းကောင်း ရရှိခဲ့သည်။